**Pályázati kiírás**

**Albertirsa Város Önkormányzatának Képviselő-testülete**

**a 89/2025. (III. 27.) számú határozata alapján,**

**Albertirsa Város Önkormányzata Képviselő-testületének a vagyongazdálkodásról szóló 12/2009. (V.29.) önkormányzati rendelete 35. §-a szerint nyilvános pályázatot ír ki**

az Albertirsa, 6301/70 hrsz-ú, 5127 m2 nagyságú, kivett beépítetlen terület megnevezésű, természetben az Albertirsa, Pesti út alatt található, ingatlan értékesítése érdekében.

**Az ingatlan minimális értékesítési ára: 25.000.000.-Ft+Áfa, azaz bruttó 31.750.000.- Ft.**

Az ingatlan Albertirsa Város Önkormányzata Képviselő-testületének a helyi építési szabályzatról szóló, többször módosított 20/2019. (IX.30.) önkormányzati rendelete (továbbiakban: HÉSZ) alapján a Gksz-2 övezetbe tartozik.

Az általános forgalmi adóról szóló 2007. évi CXXVII. törvény 86. § (1) bekezdés k) pontja értelmében az ingatlan értékesítését áfa fizetési kötelezettség terheli.

Pályázatot nyújthat be természetes személy és a nemzeti vagyonról szóló 2011. évi CXVI. törvény (a továbbiakban: Nvt.) 3. § (1) bekezdés 1. pontja szerinti átlátható szervezet (a továbbiakban együtt: pályázó).

Az Nvtv. 14. § (2) bekezdése értelmében a helyi önkormányzat tulajdonában lévő ingatlan értékesítése esetén az államot minden más jogosultat megelőző elővásárlási jog illeti meg.

Az Nvtv. 14. § (5) bekezdése alapján az elővásárlási jog gyakorlására külön törvényben meghatározott szerv – amennyiben törvény a nyilatkozattételi határidőre vonatkozóan eltérően nem rendelkezik – az átruházás valamennyi lényeges elemét tartalmazó ajánlat vagy az elővásárlási jog jogosultjával szemben még hatályba nem lépett a nemzeti vagyon értékesítésére irányuló szerződés részére történő megküldéstől számított 35 napon belül nyilatkozik, hogy kíván-e élni elővásárlási jogával az állam nevében. A 35 napos határidőt az ajánlat vagy a szerződés személyes átadása esetén az átadás igazolt napjától, postai küldemény esetén a küldemény feladásának igazolt napjától kell számítani. A határidő elmulasztása jogvesztő.

**Az ajánlatok benyújtásának helye, ideje és módja**

Az ajánlatok benyújtásának helye:

Albertirsai Közös Önkormányzati Hivatal (2730 Albertirsa, Irsay Károly utca 2.) Polgármesteri iroda.

**Az ajánlatok benyújtásának ideje:** **2025. április hó 17. nap 12.00 óráig**

A pályázati ajánlatokat zárt, címzés nélküli, feladót és más jelet nem tartalmazó borítékban *„Albertirsa, 6301/70 hrsz-ú ingatlan”* jeligével ellátva kell benyújtani.

A pályázónak ajánlata benyújtásával egyidejűleg **1.000.000.- Ft. összegű ajánlati biztosítékot kell megfizetnie** Albertirsa Város Önkormányzata K&H Bank Zrt-nél vezetett 10403129-00031843-00000007 számú bankszámlájára. Az ajánlati biztosíték összege a nyertes pályázó esetén a vételárba beszámításra kerül. Eredménytelen vagy sikertelen pályázat esetén az ajánlati biztosíték a pályázó részére visszafizetésre kerül az elbírálást követő 30 napon belül.

Nem jár vissza az ajánlati biztosíték, amennyiben az ajánlatkérő az ajánlati kötöttség előtt az ajánlatát visszavonja.

Az ajánlatnak tartalmaznia kell:

1. A pályázó szerződéskötéshez szükséges személyes adatait
2. természetes személy esetén nevét, születési nevét, születési helyét és idejét, anyja születési nevét, lakcímét, adóazonosító jelét
3. átlátható szervezet esetén nevét, székhelyét, adószámát, cégjegyzékszámát vagy nyilvántartási számát, statisztikai azonosítóját, képviselőjének nevét,
4. jogi személy esetén 30 napnál nem régebbi hiteles kivonatot cégnyilvántartásba, egyéb nyilvántartásba bejegyzett adatairól vagy annak hitelesített másolatát, valamint képviselőjének aláírási címpéldányát vagy aláírás mintáját, vagy azok hitelesített másolatát.
5. Átlátható szervezet esetén cégszerűen aláírt okiratba foglalt nyilatkozatot az Nvtv. 3. § (2) bekezdése szerint az (1) bekezdés 1. pont b) és c) alpontjában foglalt feltételeknek való megfelelésről.
6. A pályázó ingatlanra vonatkozó árajánlatát, ami nem lehet kevesebb, mint a minimális értékesítési ár.
7. A pályázó részletes elképzeléseit az ingatlan hasznosítására vonatkozóan.
8. A pályázó nyilatkozatát arra vonatkozóan, hogy az ajánlatok bontását követő 90. napig ajánlati kötöttséget vállal.
9. A pályázó nyilatkozatát, hogy a pályázati feltételeket elfogadja.
10. A pályázó nyilatkozatát arról, hogy személyes adatai kezeléséhez a pályázat elbírálásához szükséges mértékben hozzájárul.
11. Az ajánlati biztosíték megfizetéséről szóló igazolást.

**Ajánlati kötöttség**

A pályázati határidő lejártát követően a benyújtott pályázati ajánlatok nem módosíthatók, az ajánlati kötöttség az ajánlattételi határidő lejártától kezdődik. Az ajánlattevő az ajánlattételi határidőtől számított 90 napig kötött az ajánlatához, kivéve, ha a pályázat kiírója egy ajánlattevővel sem kíván szerződést kötni.

**A pályázat eredménytelenné nyilvánítása**

A pályázat kiírója azt az ajánlatot, amelyben a minimális értékesítési árat nem éri el a pályázatban meghatározott összeg, érvénytelennek tekinti.

A pályázat kiírója fenntartja a jogát a pályázat indokolás nélküli eredménytelenné nyilvánítására.

**Az ajánlatok felbontásának helye, ideje:**

Az ajánlatok felbontásának helye:

Albertirsai Közös Önkormányzati Hivatal (2730 Albertirsa, Irsay Károly utca 2.) Polgármesteri iroda

Az ajánlatok felbontásának ideje:

A pályázatok bontására 2025.április hónap 17. napján 15 óra 00 perckor kerül sor.

**A pályázat és az ajánlatok elbírálása**

Az elbírálás ideje

A pályázat elbírálására Albertirsa Város Önkormányzata Képviselő-testületének az ajánlati kötöttség időtartamán belüli – 90 nap – ülésén kerül sor.

Az elbírálás módja

Az pályázat eredményességéről, vagy eredménytelenségéről Albertirsa Város Önkormányzata Képviselő-testülete dönt. A pályázat kiírója az Nvtv. 13. § (1) bekezdésében foglaltak figyelembevételével a benyújtott ajánlatokat az összességében legelőnyösebb ajánlat szempontja szerint értékeli a szolgáltatás és ellenszolgáltatás értékarányosságára tekintettel.

**Az eredményhirdetés módja:**

A pályázókat a döntést követően írásban értesítjük az elbírálás eredményéről.

**Szerződéskötés:**

Az ingatlanra vonatkozó adásvételi szerződés megkötését a nyertes pályázóval a döntésről való kiértesítéstől számított 30 napon belül kezdeményezi pályázat kiírója.

**Egyéb szabályok**

A pályázat kiírója fenntartja azon jogát, hogy a legmagasabb árat kínáló ajánlattevőkkel pályázatbontást követően további tárgyalást folytasson, közöttük zártkörű licitet tartson, illetve, hogy a pályázatot indoklás nélkül eredménytelennek minősítse.

A vételárat az adásvételi szerződés megkötésekor a vevőnek egy összegben kell kiegyenlítenie. Amennyiben a vételár kiegyenlítése bankikölcsön igénybevételével történik, úgy kérjük annak tényét az ajánlatban feltüntetni.

A szerződéskötés, földhivatali bejegyzés költsége a vevőt terheli.

A pályázati eljárásra vonatkozó további szabályok megtalálhatóak az Ör.-ben és mellékleteiben, amelyek a [www.albertirsa.hu](http://www.albertirsa.hu) weboldalon nyilvánosan is elérhetőek.